مشابہت

مشابہت (عربی: مُشَابَهَة) شَبَه سے ماخوذ ہے، جس کی تین لغوی شکلیں الشِّبْهُ، الشَّبَهُ، الشَّبِيهُ اور جمع أشباه بنتی ہے، کے معنی کسی چیز کا دوسری چیز کے ساتھ ہم شکل، قریب الشکل یا مماثلت رکھنا ہے۔ فقہی طور پر اس کا مفہوم یہ ہے کہ مسلمان کفار یا دیگر گروہوں کے مذموم افعال میں ان کی مشابہت اختیار کرے۔ابن منظور، لسان العرب، مادہ: شبه، ج 7، ص 12، دار صادر، بیروت۔ مرتضیٰ الزبیدی، تاج العروس من جواهر القاموس، مادہ: شبه، ج 21، ص 15، دار الهدایة۔ راغب اصفہانی، المفردات في غريب القرآن، مادہ: شبه۔ شاہ ولی اللہ دہلوی، حجۃ اللہ البالغہ، 2/476۔ القرطبی، الجامع لأحكام القرآن، 2/27۔

 اقسام 
ائمہ شافعی، احمد بن حنبل، ابن المدینی، ابو داؤد اور دارقطنی کے نزدیک انسانی افعال کی بنیاد پر تین اقسام ہیں:ابن رجب، جامع العلوم والحكم، 1/256۔ابن حجر عسقلانی، فتح الباری، 10/272۔

 طبعیہ (فطری/قدرتی افعال) جیسے کھانا، پینا، سونا وغیرہ؛ ان پر تشبہ کا اطلاق نہیں ہوتا۔

 عادیہ (عادات) جیسے کھانے پینے کا انداز یا لباس؛ ان میں مشابہت ممنوع ہو سکتی ہے۔

 اختیاریہ جیسے نکاح یا روزی کے ذرائع؛ ان پر بھی تشبہ کا اطلاق ہو سکتا ہے۔
 احکام 
نبی کریم ﷺ نے فرمایا: "مَنْ تَشَبَّهَ بِقَوْمٍ فَهُوَ مِنْهُمْ" (جس نے کسی قوم کی مشابہت اختیار کی وہ انہی میں سے ہوگا)۔سنن ابی داؤد، کتاب اللباس، حدیث: 4031۔ کفار کے ساتھ دینی معاملات، عقائد یا ضروریات دین کی مشابہت انسان کو کفر میں ڈال سکتی ہے، جیسے بت یا چاند و سورج کو سجدہ کرنا، نبی یا قرآن یا کعبہ کی توہین کرنا یا کسی سنّت کو ہلکا شمار کرنا۔ بعض اعمال کفر کی علامت ہیں، جیسے زُنّار باندھنا، سر پر مخصوص ٹوپی رکھنا یا پیشانی پر ٹیکا لگانا۔ ایسے افعال کرنے والے کو فقہا کافر قرار دیتے ہیں اور اس پر اسلام دوبارہ لانے اور اپنی عورت سے نِکاح تجدید کرنے کا حکم دیا جاتا ہے۔مولانا امجد علی اعظمی، بہارِ شریعت ، شبیر برادرز، اردو بازار لاہور، اشاعت 1996ء، 1:66۔ ایسے افعال، چاہے کوئی زُنّار باندھے یا مخصوص ٹوپی پہن لے، کفر ہیں۔امام احمد رضا خان، فتاوی رضویہ، رضا فاؤنڈیشن لاہور، اشاعت 1423ھ / 2003ء، 24:548-50۔ سر پر مخصوص ٹوپی رکھ کر "دل سیدھا ہونا چاہیے" کہنا بھی کفر ہے کیونکہ اس میں شریعت کے ظاہری احکام کا انکار شامل ہے۔ایضاً، 24:549۔ علم دین اور علما کی بے سبب توہین بھی کفر ہے، جیسے کسی عالم کو منبر پر بٹھا کر مذاق یا تکیہ مارنا۔مولانا امجد علی اعظمی، بہار شریعت، 1:726۔ وارثان انبیا اور علما کی توہین کے ارادے سے کسی کی نقل کرنا یا مذاق بنانا کفر ہے اور اگر کوئی شخص تحقیر کے ارادے سے عالم کو عویلم یا علوی کہے تو وہ کافر ہو جاتا ہے۔امام احمد رضا خان، فتاوی رضویہ، 14:269۔ جبکہ توہین صرف ظاہر کی وجہ سے ہو تو خوفِ کفر ہے، ورنہ یہ اشد کبیرہ گناہ ہے۔ایضاً، 15:163۔علامہ محمد الیاس عطار قادری رضوی، کفریہ کلمات کے بارے میں سوال جواب، مکتبۃ المدینہ پرانی سبزی منڈی کراچی، ص:21۔

 حوالہ جات 
زمرہ:فقہ